Izvor: N1

Zdravko Marić ostaje ministar financija. Tijekom pojedinačnoga glasanja za opoziv ministra financija Zdravka Marića 75 zastupnika bilo je ZA, 75 PROTIV, a Glasnović nije glasao jer je napustio sabornicu. Tomislav Saucha priklonio se 'timu' HDZ-a i glasao PROTIV opoziva Marića.

"Došli bismo na izbore i ne bi se riješilo ništa, ponovno bismo išli na izbore, a imali isti rezultat. To je bila moja nit voditelja, svjestan sam što sam napravio", rekao je Tomislav Saucha.

Čime su vas kupili?

"Zlo pitanje. Protiv mene se vodi postupak i mene može spasiti samo odvjetnički tim. Ako nakon lokalnih izbora zaista bude ovisilo o mene, vjerujem da će doći do novih izbora. Nisam ja želio da danas stvari ovise o meni. Bila je prozivka...

Ja sam zadnjih tjedan dana bio dobro, inače mi nije bilo dobro, danas sam imao najbolju namjeru ne doći, no neki su inzistirali. To nisu bili ti za koje sam glasao. Ja već par mjeseci nisam član SDP-a, ovo nije inat. Svjestan sam da će biti kolega koje više neće sa mnom razgovarati.

Radije bih da me se po ovome pamti, nego da me se vodilo u Remetinec.

Moja politička karijera je završila kad je podignut kazneni postupak, koji će vjerujem trajati dugo. Mandat ću odraditi najbolje što moge, za politiku nemam više ambicije.

Ovo je sada tehnička podrška, ne politička. Očekujem da se poslije lokalih izbora složi neka nova većina. Novi izbori sada, uoči turističke sezone, ne bi nikome pomogli. Treći put bi nas doveli u istu pat poziciju. Iz SDP-a sam izašao da stranci ne snosim štetu i danas sam donio svoju odluku, ne želim hipotetizirati. Iz onoga što sam jučer čuo Marić nije kriv i stvara se atmosfera javnog linča koja meni nije simpatična."

Jeste li razgovarali s Plenkovićem?

"Ne. Nitko me nije zvao, nitko me nije pitao. Donio sam svoju odluku i s njom ću živjeti. Kako bi meni itko mogao pomoći? Rekao sam, jedino mi može pomoći moj tim. Znam da se ovo može govoriti i zato mi je ova odluka bila tim teža. Ovo mi je najteža odluka u životu."

00:00 Izvor: N1

Tijek događaja pratimo iz minute u minutu na OVOM LINKU.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.